गिरवां। भूतेश्वर चैलेंजर क्रिकेट टूर्नामेंट का पहला सेमीफाइनल मैच भूतेश्वर क्लब 18 रन से जीत गया। जवाहरलाल नेहरू इंटर कालेज मैदान में शुक्रवार को हुए सेमीफाइनल में भूतेश्वर टीम ने 12 ओवर में 146 रन बनाए। कौशल ने दो छक्कों की मदद से 32 व बीएम सिंह ने 6 छक्के जड़कर 51 रन बनाए। राहुल ने 4 विकेट लिए। मिनी स्टार टीम 128 रन ही बना सकी। सीपू ने 6 छक्कों की मदद से 74 रन बनाए। आशिक अली ने 2 विकेट लिए। ‘मैन ऑफ दि मैच’ बीएम सिंह रहे। अंपायर कृष्ण कुमार अवस्थी व सूर्यप्रकाश तिवारी, कमेंट्रेटर अशोक अग्निहोत्री व स्कोरर आशीष शुक्ला रहे। दूसरा सेमीफाइनल मैच शनिवार को सुपर स्टार बांदा व केटी नाइट राइडर्स के बीच खेला जाएगा। ब्यूरो